采薇

《采薇》是《詩經》的《小雅》一章，是一首描述戰爭的史詩。

原文
采薇采薇，薇亦作止。曰歸曰歸，歲亦莫止。
靡室靡家，玁狁之故。不遑啟居，玁狁之故。

采薇采薇，薇亦柔止。曰歸曰歸，心亦憂止。
憂心烈烈，載飢載渴。我戍未定，靡使歸聘。

采薇采薇，薇亦剛止。曰歸曰歸，歲亦陽止。
王事靡盬，不遑啟處。憂心孔疚，我行不來！

彼爾維何？維常之華。彼路斯何？君子之車。
戎車既駕，四牡業業。豈敢定居？一月三捷。

駕彼四牡，四牡騤騤。君子所依，小人所腓。
四牡翼翼，象弭魚服。豈不日戒？玁狁孔棘！

昔我往矣，楊柳依依。今我來思，雨雪霏霏。
行道遲遲，載渴載飢。我心傷悲，莫知我哀！

賞析
周朝多戰爭，西周時玁狁強盛﹐威脅周室，但創作時代不清楚，有周文王、周懿王、周宣王三種說法，現在以宣王說較有力，《采薇》描寫一位戍卒在归途中深感苦難的作品。王夫之《姜斋诗话》稱此詩“以乐景写哀，以哀景写乐，一倍增其哀乐”。刘熙载《艺概》稱此詩“雅人深致，正在借景言情”。清人方玉润在《诗经原始》一书中称赞此诗“言情写景，可谓真实樸至。”。

注釋

《诗经》篇目
西周背景作品
中国战争题材作品